Erinumbri toimetaja Kai Miller ja kolleegid on varem näidanud, et laias sagedusribas (broadband, 0-200 Hz) muutuv aktiivsus on ilmselt tekitatud rütmitu sisendiga kaasnevate postsünaptiliste potentsiaalide integreerimisest ja ei väljenda rütmilisi protsesse.  Antud töös võtavad nad selle laia sagedusriba aktiivsuse lokaalse neuronaalse aktiivsuse markeriks ja uurivad, kuidas erinevate madalamate rütmide faas mõjutab selle laia sagedusriba (ja seega lokaalsete neuronipopulatsioonide) aktiivsust. Kui need eeldused ja see metoodika on õige, siis pakub selles artiklis kirjeldatud raamistik uusi uurimisvõimalusi ka EEG ja MEG analüüsiks.